FIFA mavsumning eng yaxshi murabbiyi bo‘lishga nomzodlarni e'lon qildi

FIFA 2017/18 mavsumining eng yaxshi murabbiyi bo‘lishga nomzod 10 nafar mutaxassis nomini e'lon qildi.
Ro‘yxatdan Massimiliano Allegri («Yuventus»), Ernesto Valverde («Barselona»), Xosep Gvardiola («Manchester Siti»), Zlatko Dalich (Xorvatiya terma jamoasi), Dide Desham (Fransiya terma jamoasi), Zinedin Zidan («Real»), Yurgen Klopp («Liverpul»), Roberto Martines (Belgiya terma jamoasi), Garet Sautgeyt (Angliya terma jamoasi) va Diyego Simeone («Atletiko») joy oldi.
Keyinroq ularning orasidan uch finalchi ajratib olinadi. G‘olib nomi 24 sentabr kuni Londonda o‘tkaziladigan The Best FIFA Football Awards tadbirida e'lon qilinadi.